**Emil Oksanen** (s. 25. syyskuuta 1998 Kirkkonummi) on suomalainen jääkiekkoilija, joka pelaa Mestis-joukkue Helsingin Jokereissa. Hän toimii joukkueen varakapteenina. Oksanen on pelipaikaltaan oikea laitahyökkääjä. Hän laukoo oikealta.

Ura
---

### Seuraura

Oksanen on Espoon Palloseuran kasvatti. Hän siirtyi juniorina sittemmin Espoo Bluesiin. Oksanen oli kaudella 2012–2013 kahdeksalla osumallaan seuran kakkosjoukkueen paras maalintekijä C-nuorten SM-karsinnoissa. Hän pelasi C-nuorten SM-sarjan runkosarjaa sekä Bluesissa että sen kakkosjoukkueessa. Oksanen oli 17 osumallaan Bluesin paras maalintekijä ja sijoittui yhteensä 30 osumallaan koko sarjan maalipörssissä toiseksi edellään vain Jää-Ahmojen Eemil Laine. Hän voitti Bluesissa kauden päätteeksi C-nuorten SM-hopeaa. Kaudella 2013–2014 Oksanen voitti sekä C-nuorten Suomenmestaruuden että B-nuorten SM-hopeaa.

Kauden 2014–2015 Oksanen vietti suurimmaksi osaksi Bluesin B-nuorissa, mutta hän vietti kevätkautensa lähinnä seuran A-nuorissa, jossa Oksanen voitti kauden päätteeksi SM-pronssia. Hän edusti Bluesin A-nuoria myös Junior Club World Cupissa. Ensimmäisellä kokonaisella A-juniorikaudellaan 2015–2016 Oksanen jakoi tehoilla 28+31=59 joukkueen sisäisen maalipörssin voiton Kasper Björkqvistin kanssa ja oli toiseksi paras pistemies hänen jälkeensä. Oksanen jakoi koko A-nuorten SM-liigan maalipörssin neljännen sijan neljän muun pelaajan kanssa ja hän sijoittui pistepörssissä kahdeksanneksi. Oksanen jakoi myös 13 osumallaan sarjan ylivoimamaalipörssin voiton Ilveksen Julius Mattilan kanssa. Hän voitti kauden päätteeksi A-nuorten SM-hopeaa.

Keväällä 2016 Sioux Falls Stampede varasi Oksasen koko USHL:n varaustilaisuuden yhdeksentenä pelaajana. Hän oli siirtymässä joukkueeseen kaudeksi 2016–2017 aikomuksena pelata seuraavalla kaudella Yhdysvaltain yliopistosarjoissa. Kesäkuussa Oksanen päätti kuitenkin yllättäen tehdä vuoden mittaisen sopimuksen konkurssiin ajautuneen Bluesin tilalle perustetun Espoo Unitedin kanssa ja siirtyä pelaamaan Mestistä. Oksasen mukaan päätöksen takana oli hyvä urheilullinen mahdollisuus rakentaa kiekkouraa. Hänen tulokaskautensa 2016–2017 toi 48 runkosarjaottelussa tehot 13+6=19 ja 11 playoff-ottelussa tehot 1+5=6. Oksanen jakoi pudotuspeleissä Espoo Unitedin sisäisen syöttöpörssin voiton Niklas Tikkisen ja Victor Westermarckin kanssa. Hänet valittiin Mestiksen maaliskuun 2017 kuukauden tulokaspelaajaksi. Oksanen voitti kauden päätteeksi Mestis-pronssia.

WHL-joukkue Regina Pats varasi Oksasen 120. pelaajana CHL:n varaustilaisuudessa 2017. Elokuussa 2017 hän purki yhteisymmärryksessä sopimuksensa Espoo Unitedin kanssa. Pian tämän jälkeen hänen vahvistettiin siirtyvän kaudeksi 2017–2018 Oksasen varanneeseen Regina Patsiin. Hän oli tehoilla 16+32=48 joukkueen neljänneksi paras pistemies. Pats isännöi kauden päätteeksi Memorial Cup-lopputurnausta, jossa Oksanen eteni joukkueen kanssa aina finaaliin saakka, mutta mestaruuden vei lopulta kuitenkin QMJHL-joukkue Acadie–Bathurst Titan lukemin 3–0.

Kaudeksi 2018–2019 Oksanen palasi Suomeen ja siirtyi kaksivuotisella SM-liigasopimuksella Saimaan Palloon. Joukkuetta valmensi hänelle Bluesin A-nuorista tuttu Tero Lehterä. Oksanen teki liigadebyyttinsä runkosarjan avauskierroksella 14. syyskuuta 2018 vieraissa KooKoota vastaan. Hänet merkittiin SaiPan kolmosketjun vasempaan laitaan Tomi Iso-Mustajärven ja Ahti Oksasen viereen. Emil Oksanen sai ottelussa jääaikaa 10.42 minuuttia. Hän teki myös liigauransa avausmaalin. Oksanen onnistui maalinteossa myös voittomaalikilpailussa molemmilla yrityksillään, joista jälkimmäinen osuma ratkaisi SaiPalle 5–6-voiton. Hän keräsi ottelussa myös yhden kahden minuutin jäähyn kampituksesta. Oksasen tulokaskausi jäi lopulta vain 20 runkosarjaottelun mittaiseksi loukkaantumisten vuoksi. Hän teki niissä tehot 5+4=9. Koska Oksanen ei saanut ensimmäisellä kaudellaan tililleen enempää kuin 20 ottelua, kausi 2019–2020 oli hänen varsinainen tulokaskautensa SM-liigassa. Oksasen kausi jäi kuitenkin jälleen rikkonaiseksi ja hän pelasi vain 38 runkosarjaottelua tehopistein 5+3=8.

Oksanen siirtyi kaudeksi 2020–2021 vuoden mittaisella sopimuksella Mestiksen nousijajoukkue Kiekko-Espooseen. Hän johti joukkueen sisäistä piste- ja syöttöpörssiä tehoilla 5+11=16, kunnes tammikuussa 2021 Oksanen siirtyi loppukauden kattavalla sopimuksella Puolan Polska Hokej Ligan Cracovia Krakówiin. Hän voitti siellä kauden päätteeksi hopeaa. Toukokuussa 2021 Oksanen teki vuoden mittaisen sopimuksen Kiekko-Espoon kanssa. Joukkuetta siirtyi valmentamaan aiemmin hänen joukkuetoverinaan Espoo Unitedissa pelannut Kim Hirschovits. Kuitenkin jo heinäkuussa Oksanen teki kauden 2021–2022 kattavan sopimuksen Ruotsin toiseksi korkeimmalla sarjatasolla HockeyAllsvenskanissa pelaavan Mora IK:n kanssa. Tammikuussa 2022 hänen sopimuksensa kuitenkin purettiin yhteisymmärryksessä, kun seuran päävalmentaja Johan Hedbergin mukaan Mora ei pystynyt enää sen hetken kilpailutilanteessa tarjoamaan Oksaselle tarpeeksi jääaikaa hänen kehityksensä kannalta. Seuraavana päivänä Oksasen vahvistettiin palaavan loppukaudeksi Puolaan Cracovia Krakówin riveihin.

Elokuussa 2022 Oksanen liittyi II-divisioonajoukkue Jäähongan vahvuuteen, jossa hän pelasi yhden runkosarja- ja kaksi Suomen Cupin ottelua. Lokakuussa Oksanen siirtyi loppukauden 2022–2023 kattavalla sopimuksella Mestis-joukkue Kiekko-Vantaaseen. Hän voitti joukkueen sisäisen piste- ja maalipörssin tehoilla 28+21=49, joilla Oksanen sijoittui koko sarjan maalipörssissä kolmanneksi edellään vain KeuPa HT:n Juuso Heikkilä ja Joni Airo sekä jakoi pistepörssin 11. sijan Ketterän Jere Vertasen kanssa.

Kaudeksi 2023–2024 Oksanen siirtyi jatkamaan Mestis-pelejään Jokereihin. Hänet nimettiin joukkueen varakapteeniksi.

### Maajoukkueura

Oksanen pelasi alle 18-vuotiaiden MM-kilpailuissa vuonna 2016, jolloin hän voitti maailmanmestaruuden. Oksanen pelasi myös alle 18-vuotiaiden Ivan Hlinkan muistoturnauksessa vuonna 2015, jolloin hän jakoi lukemalla +4 Suomen sisäisen tehotilaston voiton kolmen muun pelaajan kanssa. Oksanen pelasi myös World U-17 Hockey Challengessa vuonna 2015. Yhteensä hän on pelannut kahdeksan nuorten ja 25 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Blues | A-SM | 18 | 1 | 3 | 4 | 14 | 3 | 1 | 1 | 2 | 0 |
| 2015–2016 | Blues | A-SM | 45 | 28 | 31 | 59 | 16 | 9 | 5 | 3 | 8 | 4 | U18 | 6 | 1 | 0 | 1 | 0 |
| 2016–2017 | Blues | A-SM | 1 | 1 | 0 | 1 | 4 | – | – | – | – | – |
|  | Espoo United | Mestis | 48 | 13 | 6 | 19 | 12 | 11 | 1 | 5 | 6 | 6 |
| 2017–2018 | Regina Pats | WHL | 58 | 16 | 32 | 48 | 24 | 6 | 2 | 2 | 4 | 8 |
|  | Regina Pats | M-Cup | – | – | – | – | – | 5 | 0 | 1 | 1 | 0 |
| 2018–2019 | SaiPa | SM-liiga | 20 | 5 | 4 | 9 | 4 | – | – | – | – | – |
| 2019–2020 | SaiPa | SM-liiga | 38 | 5 | 3 | 8 | 8 | – | – | – | – | – |
| 2020–2021 | Kiekko-Espoo | Mestis | 19 | 5 | 11 | 16 | 16 | – | – | – | – | – |
|  | Cracovia Kraków | Puola | 2 | 0 | 0 | 0 | 0 | 14 | 3 | 3 | 6 | 4 |
| 2021–2022 | Mora IK | Allsvenskan | 24 | 3 | 3 | 6 | 10 | – | – | – | – | – |
|  | Cracovia Kraków | Puola | 3 | 0 | 0 | 0 | 0 | 4 | 0 | 0 | 0 | 0 |
| 2022–2023 | Jäähonka | II-divisioona | 1 | 1 | 1 | 2 | 0 | – | – | – | – | – |
|  | Kiekko-Espoo | Mestis | 42 | 28 | 21 | 49 | 36 | 3 | 1 | 0 | 1 | 0 |
| 2 kautta | yhteensä | SM-liiga | 58 | 10 | 7 | 17 | 12 | – | – | – | – | – |
| 3 kautta | yhteensä | Mestis | 109 | 46 | 38 | 84 | 64 | 14 | 2 | 5 | 7 | 6 |
| 1 kausi | yhteensä | Allsvenskan | 24 | 3 | 3 | 6 | 10 | – | – | – | – | – |
| 2 kautta | yhteensä | Puola | 5 | 0 | 0 | 0 | 0 | 18 | 3 | 3 | 6 | 4 |

Lähteet
-------

* Emil Oksanen The Internet Hockey Databasessa (englanniksi)
* Emil Oksanen Eurohockey-sivustolla (englanniksi)
* Emil Oksanen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Emil Oksanen *Elite Prospects*. Everysport Media Group AB.  (englanniksi)
2. ↑  Elite Prospects - Blues U16 II *eliteprospects.com*. Everysport Media Group AB. Viitattu 31.3.2019. (englanniksi)
3. ↑  Elite Prospects - Blues U16 *eliteprospects.com*. Everysport Media Group AB. Viitattu 31.3.2019. (englanniksi)
4. ↑  Elite Prospects - U16 SM-sarja Stats 2012-2013 *eliteprospects.com*. Everysport Media Group AB. Viitattu 31.3.2019. (englanniksi)
5. ↑  Elite Prospects - Blues U20 *eliteprospects.com*. Everysport Media Group AB. Viitattu 31.3.2019. (englanniksi)
6. ↑  Elite Prospects - U20 SM-liiga Stats 2015-2016 *eliteprospects.com*. Everysport Media Group AB. Viitattu 31.3.2019. (englanniksi)
7. ↑  Bluesin maailmanmestarijuniorit Yhdysvaltain juniorisarjaan *Jatkoaika.com*.  22.5.2016. Jatkoaika r.y. Viitattu 23.10.2016.
8. ↑  Koivunen, Tommi: Pikkuleijonien maailmanmestarihyökkääjä valitsikin Pohjois-Amerikan sijaan Espoo Unitedin *is.fi*.  22.6.2016. Sanoma Media Finland Oy. Viitattu 23.10.2016.
9. ↑  Elite Prospects - Espoo United *eliteprospects.com*. Everysport Media Group AB. Viitattu 31.3.2019. (englanniksi)
10. ↑  Espoo Unitedin Emil Oksanen valittiin kuukauden tulokkaaksi *Jatkoaika.com*.  28.3.2017. Jatkoaika r.y. Viitattu 28.3.2017.
11. ↑  Emil Oksanen jättää Espoo Unitedin *Jatkoaika.com*.  3.8.2017. Jatkoaika r.y. Viitattu 5.8.2017.
12. ↑  Pats Sign 2017 CHL Import Draft Picks *reginapats.com*.  4.8.2017. Regina Pats. Viitattu 5.8.2017. (englanniksi)
13. ↑  Elite Prospects - Regina Pats *eliteprospects.com*. Everysport Media Group AB. Viitattu 31.3.2019. (englanniksi)
14. ↑  Touru, Ville: Juniorikiekon himoituimman palkinnon ensimmäinen suomalaisvoittaja oli mies, jonka mukaan Raimo Helminen nimesi poikansa *is.fi*.  27.5.2018. Sanoma Media Finland Oy. Viitattu 1.6.2023.
15. ↑  Emil Oksanen SaiPaan *saipa.fi*.  30.5.2018. Liiga-SaiPa Oy. Viitattu 30.5.2018.
16. ↑  Kookoo - Saipa, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
17. ↑  Kookoo - Saipa, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
18. ↑  Kookoo - Saipa, 14.9.2018 *liiga.fi*.  14.9.2018. Jääkiekon SM-liiga Oy. Viitattu 15.9.2018.
19. ↑  Hurmerinta, Eero: Emil Oksanen vahvistamaan Kiekko-Espoota − puolustukseen laina-apu HIFK:sta *Jatkoaika.com*.  3.9.2020. Jatkoaika r.y. Viitattu 3.9.2020.
20. ↑  Emil Oksanen i Ville Saukko graczami Pasów *cracovia-hokej.pl*.  31.1.2021. MKS Cracovia SSA. Viitattu 1.2.2021. (puolaksi)
21. ↑  Hurmerinta, Eero: Hirschovits ottaa Kiekko-Espoon valmennusvastuun − peliuransa lopettava McLean avuksi *Jatkoaika.com*.  27.5.2021. Jatkoaika r.y. Viitattu 28.5.2021.
22. ↑  Åström, Kenny: Finsk forward klar för Mora IK *moraik.se*.  27.5.2021. Mora IK Fastighets AB. Viitattu 28.5.2021. (ruotsiksi)
23. ↑  Åström, Kenny: Emil Oksanen lämnar Mora IK *moraik.se*.  29.1.2022. Mora IK Fastighets AB. Viitattu 1.6.2023. (ruotsiksi)
24. ↑  Emil Oksanen ponownie w Comarch Cracovii! *cracovia-hokej.pl*.  31.1.2022. MKS Cracovia SSA. Viitattu 31.1.2022. (puolaksi)
25. ↑  Jäähonka *facebook.com*.  16.8.2022. Espoon Jäähonka ry. Viitattu 1.10.2022.
26. ↑  Emil Oksanen Kiekko-Vantaan hyökkäykseen *kiekko-vantaa.fi*.  1.10.2022. Kiekko-Vantaa Hockey Oy. Viitattu 1.10.2022.
27. ↑  Elite Prospects - Kiekko-Vantaa *eliteprospects.com*. Everysport Media Group AB. Viitattu 1.6.2023. (englanniksi)
28. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 1.6.2023. (englanniksi)
29. ↑  Nikulin, Antti: Jokerit julkisti ensi kauden joukkueensa – Seura tavoittelee Liiga-nousua niin pian kuin mahdollista *Jatkoaika.com*.  1.6.2023. Jatkoaika r.y. Viitattu 1.6.2023.
30. ↑  Kapteenisto nimetty kaudelle 2023-24 - "Vaatimustason asettaja ja laadunvalvoja joukkueen sisällä" *jokerit.fi*.  1.6.2023. Jokerit Helsinki Oy. Viitattu 14.9.2023.
31. ↑  Elite Prospects - Finland U18 *eliteprospects.com*. Everysport Media Group AB. Viitattu 3.9.2020. (englanniksi)

Jokerit – Mestis
2 Oksanen (**A**) |
3 Kangas |
6 Enckell |
7 Häkkilä |
9 Hänninen |
10 Fagerström |
11 Jeskanen |
13 Tenhovuori |
14 Liuksiala |
16 Henritius |
19 Kalajanniska |
20 Auvinen |
21 Karvinen (**A**) |
22 Forslund |
25 Kuusla |
27 Lind (**A**) |
30 Kolppanen |
35 Risikko |
37 Toikka |
42 Saastamoinen |
42 Vauhkonen |
43 Virtala |
47 Forsblom (**C**) |
50 Lehtinen |
51 Lemberg |
56 Nissinen |
62 Vertanen |
67 Korhonen |
77 Haakana |
81 Seppälä (**A**) |
94 Sirkiä  

Valmentajat: Määttä – Niskanen – Hellgren